b"\n_START_ARTICLE_\nOlimp\xc3\xadada Popular\n_START_SECTION_\nMemorials i homenatges\n_START_PARAGRAPH_\nL'any 2006 el Memorial Democr\xc3\xa0tic de la Generalitat de Catalunya realitz\xc3\xa0 l'exposici\xc3\xb3 Els Jocs oblidats. L'Olimp\xc3\xadada Popular del 36 que va ser exhibida al Palau Robert, entre altres indrets de Catalunya._NEWLINE_Des de 2008, el primer dissabte d'octubre de cada any t\xc3\xa9 lloc la Cursa-caminada Llu\xc3\xads Companys. Homenatge a l'Olimp\xc3\xadada Popular, organitzada per Esquerra Unida i Alternativa i la Fundaci\xc3\xb3 L'Alternativa._NEWLINE_L'any 2016 s'ha constitu\xc3\xaft la Plataforma 'Esports s\xc3\xad, Racisme No' encap\xc3\xa7alada per UCFR (Unitat contra el Feixisme i el Racisme) que ha iniciat la seva activitat amb la commemoraci\xc3\xb3 del 80\xc3\xa8 aniversari de l'Olimp\xc3\xadada Popular, que inclou diverses activitats al territori catal\xc3\xa0._NEWLINE_El nou parc tem\xc3\xa0tic de l'esport barcelon\xc3\xad, Open Camp, ha inaugurat el seu espai expositiu amb una exposici\xc3\xb3 commemorativa del 80\xc3\xa8 aniversari (Barcelona, 1936. L'Olimp\xc3\xadada que no fou). En exposici\xc3\xb3 del 16 de juny de 2016 al 8 de gener de 2017."